
ДО                                                                                                               Изх. № 9400-0-1680
Д. П. СТАМЕНОВ                                                                                                 10.12.21 г.
УЛ. “ХРИСТО БОТЕВ“ № 144, БЛ. „ПИОНЕР“ 1, ВХ. *, АП. **
ГРАД ВРАЦА 3000
           УВАЖАЕМИ  ГОСПОДИН СТАМЕНОВ,
По силата на последно издадена настанителна Заповед № 913/10.08.2011 г. и сключен договор за наем от 25.08.2011 г., Ви е предоставено общинско жилище, находящо се в гр. Враца, ул. “Христо Ботев“ № 144, бл. „Пионер“ 1, вх. *, ап. **.

След извършена справка по административен ред е установено, че срокът за настаняване, определен в гореописаната заповед е изтекъл на 01.09.2021 г., както и че имате неплатени наемни вноски и консумативни разходи за наетото жилище. Поради това е издадена моя Заповед № 1502/13.10.2021 г., с която е прекратено наемното Ви правоотношение. Заповедта е получена лично от Вас, не е обжалвана и е влязла в законна сила.
На следващо място Ви уведомявам, че към 08.12.2021 г. имате задължения, както следва:
-  139.08 лв. – представляващи наемните вноски за 3 месеца; 
 - 202.92 лв. – представляващи обезщетение за ползване на общинското жилище, съгласно чл. 3 ал. 5 от договора за наем;
-  84.02 лв. – представляващи ТБО (такса битови отпадъци) за 2 години;
- 184.82 лв. – представляващи разходи за питейна вода.
С оглед изложеното до тук, Ви каним да заплатите доброволно всички натрупани задължения  в 14 (четиринадесет) - дневен срок от датата на получаване на настоящото. Плащането може да се извърши в касата на Община Враца откъм входа на „Местни данъци и такси” или по банкова сметка на Община Враца в «ПЪРВА ИНВЕСТИЦИОННА БАНКА» АД - Враца:
1. IBAN: BG41FINV91508417551718 biC: FINVBGSF, Вид плащане: 44 41 00  - наем;

2. IBAN: BG41FINV91508417551718 BIC: FINVBGSF, Вид плащане: 44 24 00  - ТБО.

Разходите за питейна вода, ел. енергия и отопление следва да се заплатят на касите или по банкови сметки на съответните фирми – доставчици. 
С получаване на настоящото уведомление, следва да освободите жилището незабавно, като изнесете всички свои вещи и предадете ключа от същото в стая 41, ет. 2, сградата на Община Враца - ул. „Стефанаки Савов“ № 6. 
Поради прекратеното наемно правоотношение в същия срок следва да подадете и заявление за промяна на регистрациите Ви по постоянен и настоящ адрес, в случай че същите са на адреса на общинското жилище.


Съгласно изискването на чл. 34 от Административнопроцесуалния кодекс, може да се запознаете с преписката в административната сграда на Община Враца, на ул. „Стефанаки Савов“ № 6, ет. 2, стая 41, всеки работен ден от 08:00 ч. до 17:00 ч. и в 3 /три/-дневен срок от получаване на настоящото уведомление може да представите писмени обяснения и възражения по процедурата.
При неизпълнение от Ваша страна, с настоящото Ви уведомявам /съгласно изискването на чл. 26 от Административнопроцесуалния кодекс/, че Община Враца ще започне административна процедура по издаване на заповед за принудително изземване на жилището, съгласно чл. 39, ал. 1 от Наредбата за условията и реда за управление и разпореждане с общинските жилища.
В случай, че не погасите задълженията си и не заплатите дължимите суми в горепосочения размер, след изтичането на срока за доброволно изпълнение, ще се пристъпи към принудително събиране на непогасените парични задължения, ведно с изтеклите лихви, неустойки и разноски, по законоустановения съдебен ред, включително чрез изпълнително производство със съдействието на частен съдебен изпълнител.
За допълнителна информация

тел.: 0879 96 89 88 и 0879 96 89 87 – Дирекция „Общинска собственост“

